
Organokatalitikus reakció mechanizmusának vizsgálata elméleti kémiai módszerekkel

Munkánk során egy α,β-telítetlen oxovegyület intramolekuláris Michael-addícióját vizsgáljuk elméleti kémiai módszerekkel, mely során egy kettes helyzetben királis tetrahidrofurán származék keletkezik. A reakció enantioszelektív, a termék kiralitása az alkalmazott katalizátor konfigurációjától függ.

Elsődleges célunk a mechanizmus felderítése, illetve az enantioszelektivitás geometriai magyarázata. Ehhez modellezzük a reagáló rendszert, és klasszikus módszerek segítségével – OPLS2005 erőtérmodell – megkeressük a lehetséges kiindulási geometriákat. A sűrűség funkcionál elméleten (density funkcional theory, DFT) alapuló módszerek segítségével optimáljuk a vizsgált szerkezeteket B97D/6-31G* szinten, majd meghatározzuk az egyes reakciólépések valószínűsíthető átmeneti állapotait, illetve kiszámoljuk ezek szabadentalpiáit M06-2X funkcionállal és 6-311++G** bázissal. Az így kapott információk birtokában már képesek lehetünk magyarázatot találni az enantioszelektivitásra.
Eredményeink alapján elmodható, hogy a reakció két lépésben zajlik le. Kezdetben a reaktáns komplexálódik a katalizátorral. Ezt követően egy lépésben zajlik le hidroxil-csoport hidrogénjének átkerülése a katalizátor tercier nintrogénjére, illetve az asszimetria centrum konfigurációjáért felelős szén-oxigén kötés létrejötte. Így, az első lépés után egy ionpár képződik intermedierként, melyet a reaktánsból képződött enolátion és a katalizátorból kialakult kvaterner ammónium-ion alkot. A második lépésben ezen töltésmegoszlás szűnik meg, a kvarner ammónium-ionon lévő proton α-szénre történő átkerülésével.
Továbbá megmutattuk, hogy mindkettő enantiomer képződése során az első lépés a sebességmeghatározó, így az enantioszelektivitás magyarázatához ezeket a geometriákat kell összehasonlítanunk. Szembetűnő, hogy a két releváns átmeneti állapotban eltérő a hidrogén-kötések rendje. Feltételezésünk szerint ez a szelektivitás irányába változtatja a reakciót. Emellett a major termék képződése során az első átmeneti állapotban észlelhetőek még diszperzós kölcsönhatások is, melyek alapján szintén kedvezőbbnek jósolható ennek a terméknek a képződése.
1 Benedek Vakulya, Szilárd Varga, Antal Csámpai, Tibor Soós, Org. Lett., 2005, 7 (10), 1967-1969
2 Keisuke Asano, Seijiro Matsubara, J. Am. Chem. Soc., 2011, 133 (42), 16711-16713

CPME, 24h, szobah6mérséklet
kitermelés: 99%
enantiomerfelesleg: 96%




